Vinnudagar geta orðið ansi annasamir og stundum er eins og við gleymum að anda , hvað þá að borða . Öll eigum við rétt á okkar hádegismat sem getur verið allt að klukkustund að lengd . Í amstrinu hættir okkur til að grípa í fljótheitum máltíð , jafnvel borða hana við skrifborðið okkar og fara svo strax aftur að vinna . Þó svo að það sé í lagi endrum og sinnum ætti maður ekki að leggja það í vana sinn . Það er mikilvægt að brjóta upp daginn og hvíla aðeins hugann . Hér eru nokkrar góðar leiðir til að nýta hádegismatinn í fleira en bara mat . Farðu í göngutúr : Stuttur göngutúr er góð leið til að brjóta upp strit vinnudagsins . Í næsta nágrenni við vinnustað þinn eru margar fallegar gönguleiðir og því er vert að fara út og kanna svæðið . Hafðu augun opin fyrir áningarstöðum þar sem þú getur sest niður , virt fyrir þér útsýnið og tæmt hugann . Ef þú vilt nýta tímann til fulls þá getur þú hlaðið niður hljóðbók á snjallsímann þinn og hlustað á hana á meðan þú gengur . Eftir göngutúrinn kemur þú endurnærð að skrifborðinu þínu aftur og munt áorka meira en ella . Nærðu hugann líka Á Netinu má finna fjölmargar vefsíður helgaðar stuttum og fróðlegum fyrirlestrum . Ein slík síða er á vegum TED-samtakana sem halda ráðstefnur út um allan heim þar sem gestafyrirlesarar ræða efni sem eru þeim hugleikin . Umfjöllunarefnin eru mjög fjölbreytt ; allt frá afbrigðilegu kynlífi skordýra að minnkandi mætti sýklalyfja . Allir geta fundið sér eitthvað við sitt hæfi og það besta er að flestir fyrirlestrarnir eru í kringum fimmtán til tuttugu mínútur . Heyrðu í vinum Í dag getum við fylgst með vinum okkar dagsdaglega á Facebook , „ like-að “ og skipst á athugasemdum . Það jafnast samt ekkert á við að heyra rödd þeirra og hlæja saman . Ef vinir þínir vinna í næsta nágreni við þig hví ekki skipuleggja að hittast í hádeginu og borða saman , hvort sem það er á veitingastað eða bara eitthvert gott nesti . Ef þú getur ekki hitt vinina þá getur alltaf prufað að skipuleggja gamaldags símtal í hádeginu einu sinni í viku . Þú getur þá nýtt tækifærið og farið í göngutúr á meðan þið spjallið . Dekraðu við þig : Stundum þarf maður á dálitlu dekri að halda og hví ekki brjóta upp vinnudaginn þannig . Á mörgum snyrtistofum er að finna snyrti - og nuddmeðferðir sem taka minna en þrjú korter , svo sem fót - og handsnyrtingu , snöggt andlitsbað eða svæðanudd . Þetta er góð leið til að lífga upp á tilveruna um miðbik vikunnar og líta sérstaklega vel út þegar helgin gengur í garð . Slakaðu á með hreyfingu Margir nýta hádegismatinn til að skreppa í líkamsræktina og hreyfa sig aðeins . Ef þú vilt ekki fara út úr húsi þá er lítið mál að stunda létta líkamsrækt i á skrifstofunni , til að mynda jóga , það eina sem þú þarft er föt til skiptana og jógadýna . Jafnvel þeir sem eru ekki spenntir fyrir hreyfingu hafa gott af því að stunda dálítið jóga til að slaka og stunda hugleiðslu .